Diari Oficial de la Generalitat Valenciana


Sumari del DOGV 9642, del 18-07-2023 (2023/7923)

RESOLUCIÓ de 6 de juliol de 2023, de la consellera presidenta de l'Agència Valenciana de Seguretat i Resposta a les Emergències, per la qual s'autoritza una modificació pressupostària, per import de 500.000,00 euros, des del capítol II del programa pressupostari 222.10 fins al capítol II del programa pressupostari 222.20 en l'Agència Valenciana de Seguretat i Resposta a les Emergències.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9642

Data del DOGV
:   18-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7923


Data del document
:   06-07-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 6 de juliol de 2023, de la consellera presidenta de l'Agència Valenciana de Seguretat i Resposta a les Emergències, per la qual s'autoritza una modificació pressupostària, per import de 500.000,00 euros, des del capítol II del programa pressupostari 222.10 fins al capítol II del programa pressupostari 222.20 en l'Agència Valenciana de Seguretat i Resposta a les Emergències. [2023/7923]  
  
  
L'Institut Valencià de Seguretat Pública i Emergències (IVASPE), com a òrgan adscrit a l'Agència Valenciana de Seguretat i Resposta a les Emergències (AVSRE), té atribuïdes per l'article 19 del Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, les competències en matèria d'investigació, formació i perfeccionament professional, entre altres, de les policies locals, bombers i personal de Protecció Civil de la Comunitat Valenciana. En exercici d'aquestes competències i, en concret, de la seua activitat formativa, l'IVASPE organitza cursos selectius de formació per a permetre l'accés a la condició de funcionaris de carrera a les diverses escales i categories de la policia local de cada municipi de la Comunitat Valenciana. En cadascun d'aquests hi ha personal impartint docència la prestació de la qual ha de ser retribuïda a càrrec del capítol II del programa pressupostari 222.20 gestionat en l'IVASPE.  
  
L'activitat formativa de l'IVASPE en aquest exercici s'ha vist incrementada considerablement, ja que en compliment del mandat de deslocalització per a la realització de proves i impartició de cursos previst en l'article 16.5 de la Llei 17/2017, de 13 de desembre, de coordinació de policies locals de la Comunitat Valenciana, i amb l'ànim de satisfer les nombroses peticions de places sol·licitades per les diferents corporacions locals, s'han impartit cursos selectius en noves subseus d'aquest Institut localitzades a la província d'Alacant, a més dels previstos en la seu principal de Cheste, requerint en conseqüència la prestació d'un elevat nombre d'hores impartides pel personal docent que és necessari retribuir.  
El present expedient de modificació pressupostària, a la vista de l'informe del director de l'Agència Valenciana de Seguretat i Resposta a les Emergències, de 14 de juny de 2023, està motivat per la necessitat de fer front al pagament dels serveis prestats pel personal docent participant en els cursos organitzats per l'IVASPE, el nombre dels quals ha desbordat les previsions inicials. En el pressupost de 2023 dins del programa pressupostari 222.20 «Formació IVASPE», el crèdit existent en el capítol II «Despeses corrents en béns i serveis» destinat a satisfer aquest pagament és insuficient. No obstant això, sí que hi ha disponibilitat no afecta a compromisos de despeses en el capítol II del programa 222.10 «Seguretat Pública: Policia de la Generalitat i Policia Local».  
  
Vist l'informe de la Secretaria Tècnica de l'AVSRE de 14 de juny de 2023, en relació amb la proposta de transferència de crèdits.  
  
Vist l'informe favorable de la Intervenció Delegada de 3 de juliol de 2023.  
L'article 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula les transferències de crèdit i les seues limitacions.  
A la vista de l'exposat anteriorment, i de conformitat amb el que estableixen els articles 21, 24.a) i 26.1.a) de la Llei 9/2022, de 30 de desembre, de pressupostos de la Generalitat per a l'exercici 2023, sent necessària la transferència de crèdit en els termes plantejats s'adopta la resolució següent:  
  
Autoritzar la modificació del pressupost de despeses de l'AVSRE per a l'exercici 2023 consistent en la transferència de crèdit al capítol II «Despeses corrents en béns i serveis» en el programa 222.20 «Formació IVASPE», a càrrec de les disponibilitats no afectes a compromisos de despeses del capítol II del programa 222.10 «Seguretat Pública: Policia de la Generalitat i Policia Local».  
  
Increments:  
Aplicació 07.91.64.497.36.5  
Import: 500.000,00 €  
  
Disminucions:  
Aplicació 17.28.08.982.58.5  
Import: 500.000,00 €  
  
València, 6 de juliol de 2023.- La consellera presidenta de l'Agència Valenciana de Seguretat i Resposta a les Emergències: Gabriela Bravo Sanestanislao.